laion/Wikipedia-Exotic huggingface dataset:
שלמה שפירא (משורר)

שלמה שפירא (נולד ב-1938) הוא משורר, מבקר ופובליציסט ישראלי. שפירא עלה לישראל בשנת 1951 מעיראק. הוא עבד כביולוג באוניברסיטת תל אביב והחל לכתוב שירה ומאמרים בשנות ה-80. ספר השירים האחרון יצא לאור בסוף 2005. זהו ספר שירים אשר תורגם לערבית על ידי סמיר נקאש. יותר ממאה וחמישים כתבות פורסמו בעיתון "הצופה". 1988 - "אררט" בהוצאת עקד 1991 - "ערך מוחלט" בהוצאת עקד 1996 - "וידוי מודרני" בהוצאת ספריית פועלים 2006 - "קות אל-טיור" (לחמו של ציפור) בהוצאת אגודת האקדמאים יוצאי עיראק- שירים בערבית שתורגמו מן העברית על ידי סמיר נקאש. 2007 - "הבוסתן" בהוצאת אגודת האקדמאים יוצאי עיראק- קובץ סיפורים בעברית בתרגום לערבית על ידי סמיר נקאש. שלמה שפירא, ב"לקסיקון הקשרים לספרות ישראלית" שלמה שפירא, בלוג של משורר - הבלוג החדש, בלוג של משורר (בלוגספוט) שלמה שפירא (1938), בלוג של משורר - הבלוג הישן (ישרא-בלוג) שלמה שפירא, דף שער בספרייה הלאומית ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו. --46.210.80.162 14:45, 31 במאי 2014 (IDT)
היי פייב

האם התכוונתם ל... היי פייב – מחווה גופנית, מקובלת בקרב ילדים, ספורטאים ובפרט שחקני כדורסל. מבוצעת בדרך כלל כששני אנשים מצמידים רגעית את כף היד שלהם לכף ידו של האחר, כששתיהן מורמות למעלה. היי פייב (להקה) – להקת בנים ישראלית שפעלה בשנים 1996–2000. היי פייב - להקה אוסטרלית. היי פייב - להקה דרום אפריקאית. היי פייב - להקה יוונית. היי פייב - פרק בסדרה מייטי מורפין פאוור ריינג'רס.
הוקון החמישי, מלך נורווגיה

הוקון מגנוססון (בנורדית עתיקה: Hákon Magnússon, בנורווגית: Håkon Magnusson;‏ 10 באפריל 1270 – 8 במאי 1319) היה מלך נורווגיה מ-1299 ועד מותו. הוקון היה בנם הצעיר ביותר שנותר בחיים של מגנוס השישי ("המחוקק") ושל רעייתו, אינגבורג מדנמרק. מצד אמו הוא היה צאצא של אריק הרביעי, מלך דנמרק. ב-1273 הוכרז אחיו הבכור, אריק כמלך-שותף תחת מלכותו של אביהם, מגנוס השישי. באותה עת הוענק להוקון התואר "דוכס נורווגיה" ולאחר מותו של אביו משל הוקון על אזור רחב סביב לאוסלו וסטוונגר, בכפיפות לאריק. הוקון ירש את כס המלכות כאשר מת אחיו אריק ללא יורשים זכרים. הוקון נשא לאישה את יופמיה, בתו של גינתר, רוזן ארנשטיין. ב-1312 נישאה בתו החוקית היחידה, אינגבורג, לדוכס השוודי אריק, אחיו הצעיר של בירגר, מלך שוודיה. בנם, מגנוס הרביעי, מלך שוודיה, ירש את הוקון החמישי כמלך נורווגיה. בנוסף הייתה להוקון בת בלתי חוקית בשם אגנס. במהלך תקופת מלכותו של הוקון, עברו בהדרגה הפונקציות של עיר הבירה מברגן לאוסלו, למרות שבשום עת לא יצאה הצהרה רשמית על כך. הוקון קשור גם לבנייתה של טירת אקרשהוס באוסלו ושל מבצר בוהוס (כיום בשוודיה). במהלך תקופת מלכותו הוא המשיך במדיניות המלחמתית של אחיו כנגד דנמרק, אך ב-1309 הוא כרת סוף סוף חוזה שלום שבאופן כללי שם קץ לתקופת המלחמות בין שתי הממלכות. בענייני הפנים הוא ניסה באופן נמרץ ובהצלחה להגביל את כוחם של האצילים ולחזק את מעמד המלוכה. הוקון החמישי מת ב-1319 ונכדו, מגנוס הרביעי, מלך שוודיה, שהיה אז בן שלוש, ירש את כסאו תחת השם מגנוס השביעי, מלך נורווגיה. בתו של הוקון, אינגבורג, הוכרה כעוצרת של בנה. הוקון החמישי נקבר בכנסייה מריה הקדושה באוסלו. שרידיהן של שתי גופות, שהסברה היא שהן של הוקון ושל יופימיה, התגלו בחפירות שנערכו בהריסות הכנסייה והועברו למאוזולאום המלכותי בטירת אקרשהוס. מדיה וקבצים בנושא הוקון החמישי, מלך נורווגיה בוויקישיתוף הוקון החמישי, מלך נורווגיה, באתר אנציקלופדיה בריטניקה (באנגלית) הוקון החמישי, מלך נורווגיה, באתר "Find a Grave" (באנגלית)
צער גידול בנות - הדור הבא

צער גידול בנות - הדור הבא (באנגלית: Fuller House) היא סדרת סיטקום אמריקאית ששודרה בין השנים 2016–2020 המהווה סדרת המשך לסדרה "צער גידול בנות" (1987–1995). הסדרה נוצרה על ידי ג'ף פרנקלין (אנ') והופקה על ידי Jeff Franklin Productions ו-Miller-Boyett Productions בשיתוף עם Warner Horizon Television כסדרת מקור של רשת Netflix. רוב צוות השחקנים הראשי של הסדרה המקורית שבו לגלם את דמויותיהן מסדרת-האם, חלקם כשחקנים קבועים בסדרת-הבת, וחלקם כאורחים. מרי קייט ואשלי אולסן, אשר גילמו יחדיו את דמותה של מישל טאנר ב"צער גידול בנות", הן השחקניות הראשיות היחידות של הסדרה המקורית, שלא לקחו חלק בצילומי סדרת ההמשך. בתחילה, Netflix הזמינה 13 פרקים של הסדרה, ששודרו כולם לראשונה ב-26 בפברואר 2016. למרות קבלת הפנים הצוננת של המבקרים, חזרה הסדרה לעוד 3 עונות נוספות. העונה הרביעית עלתה לשידור ב-14 בדצמבר 2018, והעונה החמישית והאחרונה עלתה לשידור ב-6 בדצמבר 2019. העונה השלישית חולקה לשני חלקים: עונה 3A ועונה 3B. הסדרה הופצה בנטפליקס ישראל גם בדיבוב עברי. כמו בסדרה המקורית, הסדרה מתרחשת בסן פרנסיסקו. הדגש הוא על דמותה של ד"ר די.ג'יי. טאנר-פולר, אלמנה צעירה, שהיא רופאה וטרינרית ואמא לשלושה בנים - ג'קסון, מקס וטומי. לאחר שבעלה הכבאי, טומי, נהרג בעת מילוי תפקידו, סטפני טאנר, אחותה הצעירה, וקימי גיבלר, חברתה הטובה (שהיא עצמה פרודה מבעלה ומגדלת לבד את בתה רמונה), מתגייסות לעזרתה ועוברות לגור איתה ביחד, על מנת לעזור לה לגדל את שלושת הבנים, דיי ג'יי סטפני וקימי מתחתנות בסוף העונה החמישית. בבוקר שלאחר החתונה, רמונה, פרננדו וקימי עוזבים את בית משפחת טאנר וכך גם סטפני וג'ימי ביחד עם דניאל אך בסוף מתחרטים ונשארים לגור עם דיי ג'יי והבנים ג'קסון, מקס וטומי. בנוסף מתגלה שסטפני בהריון מג'ימי . מדיה וקבצים בנושא צער גידול בנות - הדור הבא בוויקישיתוף אתר האינטרנט הרשמי של צער גידול בנות - הדור הבא צער גידול בנות - הדור הבא, ברשת החברתית פייסבוק צער גידול בנות - הדור הבא, ברשת החברתית אקס (טוויטר) צער גידול בנות - הדור הבא, ברשת החברתית אינסטגרם "צער גידול בנות - הדור הבא", במסד הנתונים הקולנועיים IMDb (באנגלית) "צער גידול בנות - הדור הבא", באתר נטפליקס "צער גידול בנות - הדור הבא", באתר Rotten Tomatoes (באנגלית) "צער גידול בנות - הדור הבא", באתר Metacritic (באנגלית) "צער גידול בנות - הדור הבא", במסד הנתונים הקולנועיים KinoPoisk (ברוסית) צער גידול בנות - הדור הבא, במיזם "אישים" לתיעוד היצירה הישראלית Robinson, Will (17 ביולי 2015). "The Fuller House cast is back at work". Entertainment Weekly. נבדק ב-17 ביולי 2015. {{cite web}}: (עזרה) Schaefer, Sandy (21 באפריל 2015). "'Full House' Sequel Series 'Fuller House' Officially Acquired By Netflix". screenrant.com. נבדק ב-15 באוגוסט 2015. {{cite web}}: (עזרה) "'Fuller House' Begins Filming! Which Star Broke Down in Tears On Set?". Entertainment Tonight. 16 ביולי 2015. נבדק ב-17 ביולי 2015. {{cite web}}: (עזרה) "Netflix Originals Premiere Dates". Netflix. אורכב מ-המקור ב-2015-04-20. נבדק ב-2 בינואר 2016. {{cite web}}: (עזרה) למרות הביקורת: עונה נוספת לצער גידול בנות, באתר ynet, 2 במרץ 2016 Stern, Marlow (7 במאי 2015). "D.J. Tanner Takes Us Into 'Fuller House': Candace Cameron Bure on Netflix's 'Full House' Spinoff". The Daily Beast. נבדק ב-17 ביולי 2015. {{cite web}}: (עזרה)
סתיו פיניש

סתיו פיניש (נולד ב-26 במרץ 1992) הוא כדורגלן ישראלי המשחק בעמדת הקשר במ.ס. דימונה. פיניש התחיל לשחק כדורגל בקבוצות הילדים של מכבי יבנה, ובגיל 14 עבר למחלקת הנוער של בני יהודה תל אביב. ב-10 במרץ 2012 ערך את הופעת הבכורה שלו בקבוצה הבוגרת של המועדון, בניצחון 5–1 על הפועל באר שבע במסגרת ליגת העל. בסיום עונה זו סיים את גיל הנוער והצטרף לקבוצה הבוגרת, אך התקשה לקבל את ההזדמנויות בהרכב הראשון ולרוב פתח על הספסל. עם ירידתה של בני יהודה לליגה הלאומית בסיום עונת 2013/2014 הפך פיניש הפך לשחקן הרכב קבוע בקבוצה. ב-29 בספטמבר 2014 הבקיע את שער הבכורה שלו בקריירה, בניצחון 6–1 על מכבי יבנה, ובתום עונת 2014/2015 סיימה הקבוצה במקום הראשון ועלתה בחזרה לליגת העל. בעונת 2015/2016 המשיך פיניש לשחק בהרכב הקבוצה וערך 28 הופעות בליגה. בעונת 2016/2017 כבש פיניש שער אחד ב-16 הופעות ליגה, וב-26 במאי 2017 זכה עם בני יהודה בגביע המדינה, כאשר נכנס כמחליף בהארכה במשחק הגמר וכבש את בעיטת ההכרעה השישית והאחרונה בדו-קרב הפנדלים בניצחון על מכבי תל אביב. בעונת 2017/2018 כבש שער אחד ב-32 הופעות ליגה. ב-17 בספטמבר 2018 חתם פיניש בקבוצת מכבי נתניה, וב-29 בספטמבר ערך הופעת בכורה בקבוצה, כשנכנס כמחליף בניצחון 4–1 על מועדון ספורט אשדוד. ב-15 בינואר 2019 כבש בבעיטות ההכרעה במשחק גביע המדינה בו ניצחה קבוצתו את הפועל באר שבע, ואת שער הליגה היחיד שלו בעונת 2018/2019 כבש בניצחון 3–1 על בית"ר ירושלים. באותה עונה הגיע עם הקבוצה לגמר גביע המדינה, בו הפסידה קבוצתו 4–5 בפנדלים לבני יהודה. לקראת עונת 2020/2021 חזר פיניש לבני יהודה. ב-17 באוגוסט 2021 שוחרר לבקשתו מהקבוצה. בדצמבר 2021 הצטרף למ.ס. דימונה. בני יהודה תל אביב גביע המדינה: 2016/2017 מדיה וקבצים בנושא סתיו פיניש בוויקישיתוף סתיו פיניש, באתר ההתאחדות לכדורגל בישראל סתיו פיניש, באתר Transfermarkt סתיו פיניש, באתר Soccerway סתיו פיניש, באתר WorldFootball.net סתיו פיניש, באתר FootballDatabase.eu מערכת אתר דאבל פס, סתיו פיניש סיכם במועדון ספורט דימונה, באתר דאבל פס, 19 בדצמבר 2021
הוקאן יוהולט

הוקאן יוהולט (בשוודית: Håkan Juholt; נולד ב-16 בספטמבר 1962) הוא פוליטיקאי ודיפלומט שוודי, לשעבר יו"ר מפלגת הפועלים הסוציאל-דמוקרטית של שוודיה (בין 2011 ל-2012), המשמש מאז 2020 כשגריר שוודיה בדרום אפריקה. היה חבר הפרלמנט השוודי בשנים 1994–2016 וייצג את מחוז הבחירה של קאלמאר. יוהולט נולד באוסקרשאמן שבקאלמאר. אחרי שסיים ללמוד בבית ספר, הוא הועסק כצלם ועיתונאי בעיתון Östra Småland עבור מפלגת הפועלים הסוציאל-דמוקרטית השוודית במחוז קאלמאר. בתחילת שנות ה-80 פרסם ידיעות לעיתון מתנועת סולידריות. בין השנים 1984 ו-1990 היה חבר הנהלה בליגת הנוער הסוציאל-דמוקרטית של שוודיה (אנ'). ב-1994 נבחר לריקסדאג. לאחר זמן קצר – רק עשרה חודשים – כמנהיג המפלגה של הסוציאל-דמוקרטים, התפטר יוהולט בשנת 2012 לאחר ביקורת פנימית. בספטמבר 2017 החל לשמש כשגריר באיסלנד, תפקיד שאותו סיים באוגוסט 2020. בספטמבר אותה השנה התמנה לשגריר בדרום אפריקה. מדיה וקבצים בנושא הוקאן יוהולט בוויקישיתוף הוקאן יוהולט, ברשת החברתית פייסבוק הוקאן יוהולט, ברשת החברתית אקס (טוויטר) EXPRESSEN, Håkan Juholt funderade på att sluta som ambassadör, ‏4-5-2019 ערך זה הוא קצרמר בנושא פוליטיקאים ובנושא שוודים. אתם מוזמנים לתרום לוויקיפדיה ולהרחיב אותו.
בנחמין אמדאו

בנחמין אמדאו (בספרדית: Benjamin Amadeo; נולד ב-22 באפריל 1984) הוא שחקן, זמר ומוזיקאי ארגנטינאי. הוא מוכר בעיקר בשל דמותו בתור תאו גורקי בטלנובלה המצליחה "כמעט מלאכים" (2010-2009). בנחמין אמאדו נולד בבואנוס איירס, ארגנטינה. אביו הוא פוליטיקאי, ולו ארבעה אחים גדולים. בנחמין אמדאו התחיל את הקריירה שלו בשנת 2002 בסדרה "1 מיליארדר" שבה שיחק בתפקיד לאוטרו. ב-2003 שיחק בטלנובלה "Son Amores" בתפקיד מתיאס, ב-2005 שיחק באופרת הסבון Una Familia Epecial (משפחה מיוחדת) בתפקיד עמנואל, ב-2006 שיחק בטלנובלה El Refugio (במקלט) בתפקיד בנחמין אלוורז, ב-2007 שיחק בטלנובלה רומיאו ויוליה בתפקיד לאונרדו קפוראלה, ב-2008 שיחק בטלנובלה Amanda O בתפקיד Demeo. בשנים 2009–2010 שיחק בתפקיד ראשי את תאו גורקי בעונה השלישית והרביעית של סדרת הילדים והנוער "כמעט מלאכים" של המפיקה כריס מורנה. בשנת 2011 שיחק תפקיד אורח בטלנובלה "יורשי הנקמה" בתפקיד אורח של אנדרס גוטיירס, בן דוד של מרסדס. באותה שנה שיחק בטלנובלה La Historia De La Primera Vez ("ההיסטוריה של הפעם הראשונה") בתפקיד מרקוס. ובהמשך שיחק בטלנובלה Maltratadas ("מוכה") בתפקיד לוסיו. בשנת 2012 שיחק בטלנובלה Lus Unicos ("הייחודיים") בתפקיד כריסטיאן דרגיאן. בשנת 2013 בשתתף בתוכנית To Cara Me suena בתפקיד אלכס ג'ונס. סיפורים של לב בתפקיד גאסטון Historias de corazon. ב-2014 שיחק בטלנובלה Senores Papis את חוסה פבלו ארגורי. באותה שנה שיחק בטלנובלה Peligro sin codificar בתפקיד הומוריסט. בשנת 2015 שיחק בטלנובלה Elegidos (הנבחר) בתפקיד המושבעים המוזמנים. בשנת 2017 שיחק בסדרה פאני, המאוורר בתפקיד גאספר קמפוס. בין השנים 2010 -2015 ניהל מערכת יחסים עם השחקנית הזמרת לאלי אספוסיטו אותה הכיר על הסט של הטלנובלה "כמעט מלאכים". מדיה וקבצים בנושא בנחמין אמדאו בוויקישיתוף בנחמין אמדאו, ברשת החברתית פייסבוק בנחמין אמדאו, ברשת החברתית אקס (טוויטר) בנחמין אמדאו, ברשת החברתית אינסטגרם בנחמין אמדאו, במסד הנתונים הקולנועיים IMDb (באנגלית) בנחמין אמדאו, באתר אפל מיוזיק (באנגלית) בנחמין אמדאו, באתר ספוטיפיי בנחמין אמדאו, באתר AllMusic (באנגלית) בנחמין אמדאו, באתר MusicBrainz (באנגלית) בנחמין אמדאו, באתר Discogs (באנגלית) בנחמין אמדאו, באתר Songkick (באנגלית) בנחמין אמדאו, באתר Genius
עומר צלישר

עומר צלישר (נולד ב-22 בינואר 1993) הוא כדורגלן ישראלי המשחק בעמדת הקשר האחורי. צלישר התחיל לשחק כדורגל בקבוצות הילדים של מכבי נתניה, וכשהיה בן 14 עבר למחלקת הנוער של בית"ר טוברוק. בקיץ 2012 חתם בקבוצה הבוגרת של מכבי נתניה, וב-19 ביולי 2012 ערך את הופעת הבכורה שלו במועדון, בהפסד 1–2 לקופס הפינית במסגרת מוקדמות הליגה האירופית. ב-25 באוגוסט 2012 ערך את הופעת הבכורה שלו בליגת העל, במשחק מול הפועל חיפה שהסתיים בתיקו 0–0. במהלך העונה שולב צלישר לרוב כמחליף, וערך בסך הכל 24 הופעות בליגת העל בעונת 2012/2013, אשר בסופה ירדה הקבוצה לליגה הלאומית. בעונת 2013/2014 הפך צלישר לשחקן הרכב קבוע, וב-22 בנובמבר 2013 הבקיע את שער הבכורה שלו בקריירה בניצחון 2–1 נגד הפועל עפולה. בתום העונה חזרה מכבי נתניה לליגת העל והעפילה לגמר גביע המדינה, שם פתח צלישר בהרכב בהפסד 1-0 לעירוני קריית שמונה. בעונת 2014/2015 שותף ב-20 משחקים בליגה הבכירה. את שערו הראשון בליגת העל הבקיע ב-27 בספטמבר 2014, בהפסד 1–2 לעירוני קריית שמונה. ב-18 באוגוסט 2015 חתם צלישר בהפועל ניר רמת השרון מהליגה הלאומית. ב-19 בינואר 2016 חזר לליגת העל כאשר חתם בעירוני קריית שמונה. את שערו היחיד במדי עירוני קריית שמונה כבש ב-2 באפריל 2016, בניצחון 2–0 על מכבי נתניה, ובסך הכל עד תום עונת 2016/2017 ערך 12 הופעות במדי הקבוצה. בעונת 2017/2018 שותף ב-24 משחקים ליגה. ב-17 ביולי 2017 חתם צלישר בהפועל עפולה, ובעונת 2017/2018 ערך במדיה 34 הופעות בליגה הלאומית וכבש שישה שערים. ב-23 באוגוסט 2018 צלישר חתם בהפועל רמת גן. ב-17 בינואר 2019 חתם צלישר בהפועל כפר סבא. ב-6 בפברואר 2020 חתם צלישר בהפועל פתח תקווה. ב-30 ביוני 2020 שוחרר מהקבוצה. ב-19 באוגוסט 2020, צלישר חתם בהפועל אום אל-פחם מהליגה הלאומית. עומר צלישר, באתר ההתאחדות לכדורגל בישראל עומר צלישר, באתר Transfermarkt עומר צלישר, באתר Soccerway עומר צלישר, באתר FootballDatabase.eu אבישי בראל, ‏חיזוק משולש: צלישר, חדידה ונוזור חתמו ברמה"ש, באתר ONE‏, 18 באוגוסט 2015 שלום אלבז, ‏צלישר חתם בק"ש, שירצקי מוכן למכור את בראון, באתר ONE‏, 19 בינואר 2016 מערכת ONE, ‏צלישר חתם בר"ג, חסן האריך חוזה בהפועל פ"ת, באתר ONE‏, 23 באוגוסט 2018 לאומית: דין מימוני חתם בהפועל ר"ג, צלישר בכפ"ס, עפולה תמשיך במומנטום?, באתר וואלה, 17 בינואר 2019 מערכת ONE, ‏צלישר, סרדל ואוחיון חתמו בהפועל פתח תקווה, באתר ONE‏, 6 בפברואר 2020 הפועל פתח תקוה שחררה שבעה שחקנים לפני משחק הסיום של הפלייאוף התחתון, באתר וואלה, 30 ביוני 2020 מערכת ONE, ‏עומר צלישר חתם באום אל פאחם לעונה אחת, באתר ONE‏, 19 באוגוסט 2020
תסמונת סטיבנס-ג'ונסון

תסמונת סטיבנס-ג'ונסון (באנגלית: Stevens-Johnson syndrome) היא תגובה אלרגית נדירה של העור וללא התערבות עלולה אף לסכן חיים. התגובה האלרגית מתרחשת בעקבות נטילת תרופות כגון פרצטמול (אקמול) וקשורה לתסמונת DRESS. שכיחות התסמונת באוכלוסייה היא כאחד למיליון מדי שנה (השכיחות עולה בקרב חולי איידס ומגיעה לפי אלף מהאוכלוסייה הכללית). בתסמונת סטיבנס-ג'ונסון נוצרת היפרדות של העור בליווי שלפוחיות עקב נמק תאי השכבה העליונה של העור (האפידרמיס). הנמק מתרחש כתוצאה מתהליכים בתיווכה של המערכת החיסונית. הפסקה מיידית של נטילת התרופה החשודה בגרימת תסמונת סטיבנס-ג'ונסון יכולה להקטין את הסיכון למוות כתוצאה מהתסמונת. מדיה וקבצים בנושא תסמונת סטיבנס-ג'ונסון בוויקישיתוף אזהרת ה-FDA,‏ 1 באוגוסט 2013 ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הארי פ. בירד

הארי פלאד בירד האב (באנגלית: Harry Flood Byrd, Sr.;‏ 10 ביוני 1887 — 20 באוקטובר 1966) היה פוליטיקאי ומוציא לאור אמריקאי, סנאטור, מושל וירג'יניה, ומנהיג המפלגה הדמוקרטית בווירג'יניה. הוא תפקד כמנהיג "הקואליציה השמרנית" בסנאט של ארצות הברית, שמנע את מרבית החקיקה הליברלית מ-1937. בירד נולד בעיירה מרטינסבורג שבווירג'יניה המערבית. הוא היה צאצא לאחת המשפחות הראשונות שיישבו את וירג'יניה והקימו בה מטעים רחבי ידיים במאה ה-17. אחיו היה חלוץ התעופה האמריקאי ריצ'רד בירד, חוקר הקוטב הצפוני והדרומי, ומהראשונים שחצו את האוקיינוס האטלנטי בטיסה ישירה. בירד החל תחילה כמוציא לאור של העיתון של אביו, "Winchester Star", ב-1903, ובהמשך רכש מספר עיתונים נוספים. בתקופה זו עוצבו עמדותיו הכלכליות, שליוו אותו בהמשך דרכו הפוליטית. ב-1908 הפך לנשיא חברת הכבישים "Valley Turnpike". ב-1915 נבחר לראשונה לסנאט של וירג'יניה. בירד נחשב דמות משמעותית בתהליך הארגון-מחדש והמודרניזציה שעברה ממשלת וירג'יניה, ומהדמויות הדומיננטיות ביותר במפלגה הדמוקרטית של וירג'יניה במחצית הראשונה של המאה ה-20. ב-1925 נבחר למושל וירג'יניה, וב-1933 נבחר לסנאט האמריקאי, שם כיהן עד 1965. הוא הפעיל בסנאט שיטת קבלנות-קולות יעילה, שהשפיעה מאוד על החקיקה והפוליטיקה בתקופתו; היא כונתה על שמו "Byrd Organization". בירד נודע גם בשל עמדותיו הפוליטיות הגזעניות, והוא תמך בין השאר בהפרדה גזעית בין שחורים ללבנים. הוא התנגד בתוקף לאינטגרציה גזעית בבתי הספר הציבוריים, ודווקא לאחר פסק דין בראון נגד מועצת החינוך פעל במהירות לסגירתם של מספר מערכות בתי ספר ציבוריים מעורבים בווירג'יניה בשנים 1959-1964 (עד שבית המשפט עצר זאת בסוף שנות ה-60, בטענה שהמהלך מנוגד לחוקת ארצות הברית). בעקבות זאת נמנעו לימודים ממספר רב של תלמידים שחורים במחוזות אחדים בווירג'יניה, והם כונו "הדור האבוד". בירד פרש מהסנאט ב-1965 מסיבות בריאותיות. בנו, הארי פ. בירד הבן, המשיך בעקבותיו והחליף אותו כמייצג וירג'יניה בסנאט. בירד היה נשוי לאן דגלאס בוורלי, והיו לו 4 ילדים. הוא מת מסרטן המוח ב-1966, בגיל 79. מדיה וקבצים בנושא הארי פ. בירד בוויקישיתוף הארי פ. בירד, באתר המדריך הביוגרפי של הקונגרס של ארצות הברית (באנגלית) הארי פ. בירד, באתר "Find a Grave" (באנגלית) "הקואליציה השמרנית" הוא שיתוף פעולה שהתקיים בין הרוב השמרני במפלגה הרפובליקנית לבין סנאטורים שמרנים במפלגה הדמוקרטית (בעיקר סנאטורים מדרום ארצות הברית), משנות ה-30 עד שנות ה-90 של המאה ה-20.
דניאל זילברשטיין

האם התכוונתם ל... דניאל זילברשטיין (זמר) – זמר ומדבב לשעבר, כיום מעצב אופנה דניאל זילברשטיין (עיתונאי) – עיתונאי ספורט וממגישי המילה האחרונה בגלי צה"ל
לואי זמפריני

לואיס סילבי "לואי" זמפריני (Louis Silvie "Louie" Zamperini;‏ 26 בינואר 1917 – 2 ביולי 2014) היה שבוי מלחמה אמריקאי ממלחמת העולם השנייה, מטיף נוצרי, ורץ למרחקים אולימפיים. זמפריני ייצג את ארצות הברית באולימפיאדת ברלין שהתקיימה בשנת 1936 בריצת 5000 מטר וסיים במקום השמיני. בשנת 1941 התגייס לחילות האוויר של צבא ארצות הברית ושימש כמטילן במטוס B-24 ליברייטור. בעת שהיו זמפריני וצוותו במשימת חיפוש מטוס אמריקני שנעלם, התרסק מטוסם בעצמו. לאחר שנסחף במימי האוקיינוס במשך 47 ימים, נחת על אחד מאיי מרשל שהיו בשליטה יפנית. זמפריני נלקח למחנה שבויים ביפן שם עונה. ביוגרפיה שכתבה לורה הילנברנד על זמפריני בשם בלתי שביר, בוימה על ידי אנג'לינה ג'ולי לסרט לא נשבר. לואי נולד ב-26 בינואר 1917 באוליאן שבניו יורק לאנטוני זמפריני וללואיז דוסי, ילידי ורונה שבאיטליה. אחיו הגדול פיט ואחיותיו הצעירות וירג'יניה וסילביה. לאחר שחלה לואי בן השנתיים בדלקת ריאות, עקרה משפחת זמפריני בעצת רופא ילדים לקליפורניה, שבה מזג האוויר החמים היטיב עמו, והתיישבה בעיירה טורנס. לואי ייצג את ארצות הברית במשחקים האולימפיים של-1936 בברלין שבגרמניה הנאצית. הישג בולט שלו נרשם בריצת 5000 מטר כאשר סיים במקום השמיני. לואי משך את תשומת לבו של היטלר בזכות הקפת הסיום המהירה שלו. במלחמת העולם השנייה, התגייס לואי לחיל האוויר האמריקני שם היה למטילן. באחת המשימות שאליו נשלח לחפש מטוס שאבד באוקיינוס ולחלץ את הצוות שהיה בו, מטוסו אף הוא התרסק בלב ים. רק שלושה נצלו בהתרסקות ושהו במשך 47 ימים, ניזונים מדגים שתפסו וממי גשם ששתו. אחד מחבריו לטיס נפטר, וסירת ההצלה נסחפה אל חופי איי מרשל שהיו בשליטה של האימפריה היפנית. לואי וחברו ראסל אלן פיליפס ("פיל") נשלחו למחנה, בו עונו, ולאחר מכן הופרדו כאשר הגיעו לטוקיו. לואי הגיע למחנה שבויים בטוקיו, שעליו פיקד רב-טוראי מוטסוהירו וטאנבה שכינויו היה "הציפור". לאחר תקופה ממושכת, קודם מפקד המחנה ועזב למחנה אחר, לשם נשלח לאחר מכן גם לואי. לואי הפגין כוח סיבולת יוצא דופן, ועמד בכל העינויים. ב-1945 שוחרר לואי וחזר לארצות הברית אחרי המלחמה, שם זכה בעיטורים אחדים. לאחר המלחמה התחתן לואיס עם בחירת ליבו סינתיה אפלווייט ונולדו להם בת ובן. כמו כן הוא גם שמר על קשר טוב עם חברו פיליפס למשך זמן רב. לואי הגשים לבסוף את חלומו לשוב ולרוץ באולימפיאדה ורץ עם הלפיד האולימפי בגיל 80 ביפן. בנוסף הוא קיים את הבטחתו בעת שנסחף בלב ים עם סירתו, ולבסוף הפך לנוצרי אדוק. לואיס נפטר כאשר הוא בן 97 בשנת 2014 בקליפורניה, והספיק לראות גרסה מוקדמת של הסרט "לא נשבר", המספר את קורות חייו, שביימה אנג'לינה ג'ולי. מדיה וקבצים בנושא לואי זמפריני בוויקישיתוף אתר האינטרנט הרשמי של לואי זמפריני (באנגלית) לואי זמפריני, באתר olympedia.org לואי זמפריני, באתר התאחדות האתלטיקה הבין-לאומית לואי זמפריני, באתר Track and Field (גברים) לואי זמפריני, באתר "Find a Grave" (באנגלית) ראו: http://www.vanityfair.com/hollywood/2014/12/angelina-jolie-remembers-louie-zamperini-watching-unbroken.
לידיה איסק

לידיה איסק (ברומנית: Lidia Isac; נולדה ב-27 במרץ 1993) היא זמרת פופ מולדובנית שנבחרה לייצג את מולדובה בשיר "Falling Stars" באירוויזיון 2016 שהתקיים בסטוקהולם, בירת שוודיה, לאחר שזכתה בגמר הלאומי ב-27 בפברואר. איסק התחרתה בחצי הגמר הראשון ולא העפילה לגמר. היא זכתה ב-33 נקודות, אשר העניקו לה את המקום ה-17, מתוך 18. בעבר הייתה איסק חברה בצמד Glam Girls, שהשתתף בגמרים לאומיים לייצוג מולדובה בתחרויות בשנים 2013, 2014 ו-2015, ללא הצלחה. מדיה וקבצים בנושא לידיה איסק בוויקישיתוף לידיה איסק, ברשת החברתית פייסבוק לידיה איסק, ברשת החברתית אקס (טוויטר) לידיה איסק, ברשת החברתית אינסטגרם לידיה איסק, במסד הנתונים הקולנועיים IMDb (באנגלית) לידיה איסק, באתר ספוטיפיי לידיה איסק, באתר Last.fm (באנגלית) לידיה איסק, באתר AllMusic (באנגלית) לידיה איסק, באתר MusicBrainz (באנגלית) לידיה איסק, באתר דיזר לידיה איסק, באתר Discogs (באנגלית) לידיה איסק, באתר Genius
גנאיוס פולביוס קנטומלוס (קונסול בשנת 229 לפנה"ס)

גנאיוס פולביוס קנטומלוס (בלטינית: Gnaeus Fulvius Centumalus‏; המאה ה-3 לפנה"ס) היה מגיסטראט רומאי, שהתבלט במהלך המלחמה האילירית הראשונה כנגד המלכה טאוטה (אנ'). הוא היה נצר למשפחת הפלביי אחת המשפחות המפורסמות ביותר ברומא באותה תקופה. פרידריך מינצר מעריך שהוא היה נכדו של גנאיוס פולביוס מקסימוס קנטומלוס שהיה קונסול בשנת 298 לפנה"ס ודיקטטור בשנת 263 לפנה"ס. על הקריירה הפוליטית המוקדמת שלו לא ידוע דבר. הוא נבחר לתפקיד הקונסול בשנת 229 לפנה"ס יחד עם לוקיוס פוסטומיוס אלבינוס. אותה שנה הצטרפה רומא אל הליגה האכאית הליגה האיטולית ופולייס יווניות נוספות והכריזה מלחמה על האילירים בהנהגת המלכה טאוטה. קנטומלוס נבחר להנהיג את הצי הרומי ואלבינוס קיבל את הצבא הרומי תחת פיקודו. קנטומלוס יצא אל איליריה עם 200 ספינות, ותכנן לעגון באי קורקירה. אולם אז הובסו האכאים והאיטולים בקרב פאקסוי בידי האילירים, והאי נכבש בידי אלו האחרונים. טאוטה מינתה את אחד מקציניה דמטריוס כמושל האי. אולם מסיבה לא ברורה החליט דמטריוס לערוק לצד הרומאי. פוליביוס כותב שדמטריוס "נחשד בעיני טאוטה וחשש מפניה". הוא יצר קשר עם קנטומלוס והסגיר לידיו את העיר הייתה זו למעשה המושבה היוונית הראשונה שנפלה בידי הרומאים. לאחר מכן תקף פולביוס מהים את אפולוניה תוך שיתוף פעולה עם אלבינוס מהיבשה. לאחר עוד מספר קרבות נמלטה טאוטה עם מלווים מעטים אל עיר המבצר ריצון. הרומאים כרתו ברית שלום עם טאוטה, היא התחייבה לא לשוט באזורים יווניים או רומאיים ולסגת מכל אילריה למעט חלקים מעטים. הרומאים סיפחו לעצמם חלקים אחרים, ומינו את דמטריוס כמושל מטעמם על השטחים שלא כבשו. לאחר מכן לא ידוע עליו דבר. הוא היה ככל הנראה אביו של מגיסטראט בעל אותו השם אשר שימש כקונסול בשנת 211 לפנה"ס. פוליביוס, ספר שני, 10. פוליביוס, ספר שני, 11. דוד גולן, תולדות העולם ההלניסטי, הוצאת ספרים ע"ש י"ל מאגנס, תשמ"ג (מהדורה ראשונה). עמ' 165. ויליאם סמית, לקסיקון לביוגרפיות ולמיתולוגיה של יוון ורומא, ערך קנטומלוס 2, וערך קנטומלוס 3.
נמר סרי-לנקה

נמר סרי-לנקה (שם מדעי: Panthera pardus kotiya) הוא תת-מין של נמר המצוי אך ורק באי סרי לנקה שמדרום להודו. תת-מין זה קטן מעט מהנמר ההודי ומגיע למשקל ממוצע של 30 ק"ג ולאורך 110-150 ס"מ. הזכרים יותר גדולים וגם יותר תוקפניים מהנקבות. הראש שלהם יותר כהה עם אוזניים יותר מוארכות והם מעט יותר כהים בפרוותם משאר הנמרים. הם חיים בטבע רק בסרי לנקה וחיים ביערות גשם, יער שפילה וסביבה הררית עד גובה 2,000 מטר מעל הקרקע. הם נפוצים בעיקר בפארק הלאומי יאלה (אנ'), שבדרומה של סרי לנקה. הנמרים הם טורפי העל היבשתיים של סרי לנקה שבה אין טיגריסים, אריות, דולים או זאבים. אלו ציידי מארב המתגנבים אל טרפם מבין הצמחייה, מזנקים לעבר צווארו ומפילים אותו במהירות. הטרף העיקרי שלהם הוא אייל נקוד, אייל סמבר, מונטיאק מצוי, חזירי בר וקופים, אך גם מינים קטנים יותר של יונקים, עופות וזוחלים. הוא מספיק חזק כדי להתגבר על תאו המים המבוית המצוי ברחבי סרי לנקה. נמרים אלה ניצודו כמויות עד שהגיעו לסכנת הכחדה. מדיה וקבצים בנושא נמר סרי-לנקה בוויקישיתוף נמר סרי-לנקה, באתר ITIS (באנגלית) נמר סרי-לנקה, באתר NCBI (באנגלית) נמר סרי-לנקה, בבסיס הנתונים ARKive (באנגלית) נמר סרי-לנקה, באתר האנציקלופדיה של החיים (באנגלית) נמר סרי-לנקה, באתר GBIF (באנגלית) נמר סרי-לנקה באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
רמן

האם התכוונתם ל... הדד-רמן – אל הסער ובכיר האלים בתרבויות הארמיות והאמוריות הקדומות שבצפון הלבנט כפר רמאן – כפר פלסטיני במערב השומרון רמן (יחידת מידה) – יחידת מידה עתיקה שהייתה נהוגה במצרים, והייתה מבוססת על אורך זרוע היד מהכתף ועד המרפק גרנדיר (בתרגום חופשי: רמן) - מושג היסטורי המציין חייל בחיל רגלים החמוש ברימוני יד. אישים ששמם רמן: אדולף פון רמן צו בארנספלד – גנרלאוברסט אוסטרו-הונגרי, מפקד הקורפוס ה-13 במערכה על סרביה ובחזית המזרחית במלחמת העולם הראשונה והמושל הצבאי של ממלכת סרביה הכבושה צ'נדרסקהארה ונקאטה ראמאן – פיזיקאי הודי, חתן פרס נובל לפיזיקה בשנת 1930 על גילוי תופעת "פיזור ראמאן" (פיזור לא אלסטי של אור מחומר)
בקון

האם התכוונתם ל... גרשון בקון – היסטוריון ישראלי, חוקר תולדות יהדות מזרח אירופה, פרופסור באוניברסיטת בר-אילן דבורה בקון – שחקנית קולנוע ישראלית שהתפרסמה בשנות ה-80 יהודה בקון – צייר ישראלי, ניצול השואה יצחק בקון – חוקר ספרות עברית ויידית ישראלי, פרופסור באוניברסיטת בן-גוריון בנגב בייקון (פירושונים)